لنفترض ذلك:
خل نفترض
خل نفترض
هذا البلد ينشال غفله إمن الارض
وأتصور إنته شلون رد فعل البشر
كون العراق الصبح يطلع منقرض
القاعده بهالحاله إلمن تتجه
يا بلد راح أنوب ينطيهه وجه
وبيا بلد حرب الطوائف تنفرض
السعوديه تجاور ايران الصبح
يعني الطلايب تصبح بلايه ملح
وتصير دوخة راس
وهموم وكئآبه
وجيب ليل وجر عتابه
ويابه يا يابه وييابه
اوباما ..
يكَعد يلكَه ماعنده شغل
هوه بزمان الخير ماعنده شغل
بالبيت الابيض كَاعد يخلص وكت
بس البخت ينكَال اوباما الصدكَـ
ما غثله واحد عمي بالحظ والبخت
الشغله جته مرتبه
بيهه انعم الله البوش والبوش الابن
من حشه السامع دونهم ياكل تبن
اوباما واكَف صافن بوضعه اليجي
راح العراق شلون جا راح النفط
امريكا شيصبرهه كَلي بلا خمط
وشلون بيها انوبه بسنين اليجن
بس هاذي موشغلتنه فد شغله اهم
اشلون كبرك سيدي يابالحسن
معقوله ماينزار كَبرك بالنجف
لاكَبر ابو السجاد لاطف كَربله
بالاربعين الناس ماتتعنله
لا آنه آسف هاي تصبح مهزله
الدنيه دون حسين ما الهه طعم
بس شغله ضلت تنذكِر بس للعلم
ذني السوالف جني كلهن بالحلم
وهوايه عن اشياء غضيت النظر
والسبب لو اذكرهه يمكن انعدم
تحياتي للجميع
سرور